b'\n_START_ARTICLE_\nAlkoholni pojasi u Europi\n_START_PARAGRAPH_\nAlkoholni pojasevi Europe su podru\xc4\x8dja Europe u kojima predladavaju ljubitelji pojedinih pi\xc4\x87a - piva, vina ili votke.\n_START_SECTION_\nPivski pojas\n_START_PARAGRAPH_\n"Pivski pojas" je podru\xc4\x8dje Europe gdje postoji kultura ispijanja piva. Pivski se pojas nalazi sjeverozapadno od votkinog pojasa i sjeveroisto\xc4\x8dno od vinskog pojasa. _NEWLINE_Pivski pojas uklju\xc4\x8duje sljede\xc4\x87e zemlje: Belgija, Irska, Ujedinjeno Kraljevstvo, Nizozemska, Danska,  Njema\xc4\x8dka, Austrija, Luksemburg, \xc4\x8ce\xc5\xa1ka, Slova\xc4\x8dka, Poljska (koja tako\xc4\x91er spada u votkin pojas, vidi gore), sjeverni i isto\xc4\x8dni \xc5\xa1vicarski kantoni i francuske regije Elzas, Lorena i Nord-Pas-de-Calais, te departman Ardennes. Spomenute francuske regije, jugozapadi dio Njema\xc4\x8dke i dijelovi Austrije ujedno spadaju i u vinski pojas. Pivo je tako\xc4\x91er popularnije od votke i vina i u SAD-u, Kanadi, na Novom Zelandu te u Australiji, \xc5\xa1to je posljedica povijesnih veza sa Ujedinjenim Kraljevstvom._NEWLINE_Jugoisto\xc4\x8dna Europa je podru\xc4\x8dje preklapanja pivskog i vinskog pojasa, pa Slovenija, Hrvatska, BiH, Srbija, Kosovo i Albanija pripadaju objema pojasima._NEWLINE_Povijesno, mo\xc5\xbee se re\xc4\x87i da je kultura pijenja piva prisutna u zemljama koje su bile pod slabijim utjecajem Rimskog imperija, te sa hladnijom klimom i \xc5\xbeitaricama kao glavnom poljoprivrednom kulturom.\n_START_SECTION_\nVinski pojas\n_START_PARAGRAPH_\n"Vinski pojas" je podru\xc4\x8dje Europe gdje je vino tradicionalno najpopularnije alkoholno pi\xc4\x87e. Nalazi se ju\xc5\xbeno od pivskog i votkinog pojasa. Vinski se pojas mo\xc5\xbee ugrubo definirati kao pojas izme\xc4\x91u 41\xc2\xb0 i 44\xc2\xb0 sjeverne geografske \xc5\xa1irine, 30\xc2\xb0 i 50\xc2\xb0N, ili 35\xc2\xb0 i 50/51\xc2\xb0N. Dr\xc5\xbeave vinskog pojasa su \xc5\xa0panjolska, Portugal, Italija, Ma\xc4\x91arska, Moldova, Gruzija, Gr\xc4\x8dka, Crna Gora Makedonija, Bugarska, San Marino, \xc5\xa0vicarska, Rumunjska i Francuska. Pored toga, ju\xc5\xbeni dio Velike Britanije, jugozapadna Njema\xc4\x8dka i dijelovi Austrije se tako\xc4\x91er smatraju dijelom vinskog pojasa, ili na prijelazu prema pivskom pojasu. Slovenija, Hrvatska, BiH, Srbija, Kosovo i Albanija pripadaju i pivskom i vinskom pojasu.'